
MŰSZAKI LEÍRÁS
I. ÁLTALÁNOS INFORMÁCIÓK

1. Beszerzés tárgya
[bookmark: _GoBack]A Svájci-Magyar Együttműködési Program II. Emberkereskedelem elleni küzdelem program keretében, az SM05-HUT-PC1 számú „Az áldozattá válás megelőzését célzó tevékenységek megvalósítása” elnevezésű programkomponens részeként „Megelőző és figyelemfelkeltő online kampány a munkaerő-kizsákmányolásról” című program megvalósításának keretében „Weboldal online kampány” tárgyú hirdetési kampány megvalósítása.
2. Az Ajánlatkérő bemutatása
Az Ajánlatkérő Magyarország Belügyminisztériuma, amely központi államigazgatási szervként összetett feladatot lát el. Többek között koordinálja az emberkereskedelem elleni küzdelmet, megalkotja az emberkereskedelem elleni nemzeti stratégiát, amelynek egyik pillére a megelőzés. A megelőzés, amelynek tematikájába jelen beszerzés által megvalósuló program is beletartozik, amelynek célja az emberkereskedelem áldozatává válásának megelőzése.
3. Háttér-információ
Az internet szinte kizárólagos felülete az álláskeresésnek, illetve állások meghirdetésének. A hirdetések célja, hogy az álláskereső megtapasztaljon egy olyan valós élethelyzetet, amelyben emberkereskedelem áldozatává válhat. A módszert az is indokolja, hogy az áldozatok nagy része nincs tisztában a saját hiszékenységével vagy túlzó elvárásaival, illetve a munkaerőpiaci lehetőségekkel, azaz nincs tisztában potenciális áldozati voltával. 
3.1. A kampány bemutatása
Az Ajánlatkérő rendelkezik olyan álláshirdetést tartalmazó, edukációs célzattal létrejött weboldalakkal, amelyen külföldön végezhető munkák szerepelnek. A kampány célja, hogy az alábbiakban meghatározott célcsoport rátaláljon a weboldalakra. A kampány optimalizálási célja: weboldal-forgalom növelése (Traffic / Landing Page Views). 
A kampány teljesítésének mérése az Ajánlattevő által kezelt hirdetési rendszerben rögzített elérés- és kattintásszámok alapján történik. A hirdetési rendszer által mért adatok minősülnek hivatalos teljesítési adatnak. 

3.2. A kampány célcsoportja
A 18-55 éves korú, elsősorban fizikai munkát kereső magyar állampolgárok. 


3.3. Indikátor meghatározása
A hirdetés tekintetében az indikátorszám az Ajánlatkérő által üzemeltetett 3 weboldalra összesen (minimum) 50 000 elérés. 
Elérésszám: azon egyedi látogatók száma, akik a kampányban létrehozott és működtetett hirdetési felületről történő elérések következtében ellátogattak az álláshirdetést tartalmazó weboldalakra.  

3.4. Feladat teljesítésének időbeli keretei
Az Ajánlatkérő tervezetten a kampány időtartamát tervezetten 3 hónapban határozza meg, Az időtartam az elfogadott kampánytervet követően, az első hirdetés megjelenésétől kezdődik. A feladat ellátása a szerződés hatályba lépésétől legfeljebb „Az áldozattá válás megelőzését célzó tevékenységek megvalósítása” elnevezésű programkomponens fizikai befejezéséig[footnoteRef:2] tart. A támogatási szerződés esetleges módosítása esetén az időpont változhat.  [2:  Jelenleg hatályos támogatási szerződés szerint 2026. december 31., a támogatási szerződés módosítása esetén a végdátum módosításáról az Ajánlatkérő haladéktalanul tájékoztatja a nyertes Ajánlattevőt.] 

3.5. Kapcsolattartás
A nyertes Ajánlattevő a feladatok ellátása során folyamatosan köteles egyeztetni Ajánlatkérő erre kijelölt munkatársaival. 
A nyertes Ajánlattevőnek ki kell jelölnie egy állandó kapcsolattartót munkanapokon 9 és 17 óra közötti rendelkezésre állással. A kijelölt kapcsolattartó személyét a szerződés tartalmazza.


II.  NYERTES AJÁNLATTEVŐ FELADATAI
Részletes leírás
A nyertes Ajánlattevő feladata az Ajánlatkérő kommunikációs stratégiájával és a Svájci-Magyar Együttműködési Program II. kommunikációs céljával összhangban a szerződött tevékenységek teljes körű, szakszerű és határidőre történő ellátása.
A nyertes Ajánlattevő feladata a kampányok tekintetében: 
1. A hirdetési kampány előkészítése, kampánystratégia 
A nyertes Ajánlattevő feladata kidolgozni a hirdetési kampány felépítését, tartalmát, kitérve az kampányok változtatási módjaira. Az Ajánlattevő – figyelembe véve az I. fejezet 3.2. pontjában meghatározott célcsoportot – javaslatot tesz a kampány tartalmára annak érdekében, hogy teljesüljön a Műszaki leírás I. fejezet 3.3 pontjában meghatározott indikátorszám. A kampánytervben az Ajánlatkérő elsődlegesen weboldalanként három szöveges kreatívot vár el. A kampányterv véglegesítése az Ajánlatkérővel történő egyeztetést követően történik.  A kampány ideje alatt történő módosítások is az Ajánlatkérő által történő jóváhagyást követően történhetnek. 

2. A kampányok megvalósítása
2.1.  A kampányterv
Ajánlattevő által összeállított hirdetési kampánytervet az Ajánlatkérő hagyja jóvá.  A kampányterv tartalmazza a kampány célját, a hirdetéscsoportok meghatározását, a hirdetések megjelenési számát és helyét, a hirdetések megjelenítésének módját, tartalmát. A kampánytervet elektronikus úton, pdf-formátumban kell benyújtani az Ajánlatkérő kapcsolattartója részére.  

2.2.  A kampány időbeli kerete
Az Ajánlatkérő a kampány időtartamát tervezetten 3 hónapban határozza meg. Az időtartam kezdetét – a jóváhagyott kampánytervet követően -, az első hirdetés megjelenése jelenti. 

2.3.   A megvalósítandó feladatok
A célcsoportok szerinti népszerű, magas elérésű csatornák kiválasztása, ahol a weboldal hirdetésre kerül (pld. Meta, Google Ads, Google Display Network, stb.), és hirdetések által a célcsoport Ajánlatkérő által üzemeltetett weboldalra irányítása, amelyek elérési útvonalát Ajánlatkérő a szerződés hatályba lépését követően haladéktalanul átadja. Az Ajánlatkérő által üzemeltetett három weboldal hirdetési kampánya egyidőben, egymással párhuzamosan történik.  

2.4.  Teljesítési adatok benyújtása, riportálás

A nyertes Ajánlattevő a kampány hatékonyságának nyomon követése érdekében a hirdetési azonosítókra vonatkozó részletes adatokat a kampány kezdetét minimum 15 nappal megelőzően megküldi az Ajánlatkérő részére. 
Az elérési adatok paraméterezése érdekében a kampányterv elfogadására vonatkozó egyeztetési folyamat kezdetekor a nyertes Ajánlattevő weboldalanként egy-egy hirdetési azonosítót teszt jelleggel az Ajánlatkérő rendelkezésére bocsát. A hirdetési azonosító Ajánlatkérő weboldalára történő paraméterezési folyamat együttműködés keretében kerül lebonyolításra. 
A nyertes Ajánlattevő feladata a kampány lebonyolítását, végrehajtását alátámasztó dokumentumok benyújtása.  
Az Ajánlatkérő által elfogadásra kerülő elérésszám meghatározása a nyertes Ajánlattevő havi rendszerességű riportjai alapján történik. A riportoknak a kampánytervben meghatározott hirdetési felület teljes részletességű adatait kell tartalmaznia átlátható, pdf-formátumban. 
A kampány befejezésekor a nyertes Ajánlattevő összefoglaló záró beszámolás benyújtásával számol be az elvégzett tevékenységről, amelyben a hirdetési felületek részletes adatai is szerepelnek a kampány teljes időszakára vonatkozóan.  A kampány ideje alatt a 2.2. pontban meghatározott kezdő időponttól kezdődően nyertes Ajánlattevő információt kérhet az Ajánlatkérő által üzemeltetett, 3 weboldal hirdetési kampánnyal összefüggő elérési adatairól. Ezen adatokat az Ajánlatkérő a beérkezést követő legfeljebb 3. munkanapon elektronikus úton megválaszolja. 


2.5. Teljesítés elfogadása
Amennyiben a Műszaki leírás 3.3. pontjában meghatározott indikátorszám elérésre kerül, a kampány teljesítettnek minősül. A Műszaki leírás I. fejezet 3.3 pontjában meghatározott indikátorszám teljesítése esetén a vállalkozói díj teljes összege kifizetésre kerül.Amennyiben a Műszaki leírás 3.3. pontjában meghatározott indikátorszám csak részlegesen teljesül, a vállalkozói díj a következő számítás alapján kerül meghatározásra: 15.000 elérésszám alatt a kampány nem minősül eredményesnek, ezért megbízási díj nem kerül kifizetésre. A 15.000 elérésszám esetén a megbízási díj 30%-a kerül kifizetésre, 15.000 felett a fennmaradó 70%, arányosan kerül megállapításra. 

